
ROMÂNIA
JUDEȚUL TIMIȘ
CONSILIUL LOCAL AL
COMUNEI RACOVIȚA


REFERAT DE APROBARE
Nr.848/05.03.2026
La proiectul de hotărâre privind solicitarea transferului cu titlu gratuit al bunurilor mobile/dotărilor achiziționate prin proiectul „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Timiș”, implementat prin PNRR – Componenta C15 Educație (cod F‑PNRR‑Dotări‑2023‑3768).



          În conformitate cu prevederile O.U.G. nr. 57/2019 privind Codul administrativ, cu modificările și completările ulterioare, și având în vedere implementarea proiectului menționat anterior prin Consiliul Județean Timiș, se impune inițierea demersurilor administrative pentru transferul cu titlu gratuit din domeniul public al județului Timiș în domeniul public al comunei Racovița a bunurilor mobile/dotărilor achiziționate în cadrul proiectului. Dotările au fost livrate unităților de învățământ beneficiare și sunt utilizate conform destinației investiției. În vederea asigurării cadrului legal pentru administrarea și gestionarea acestor bunuri de către UAT Comuna Racovița, este necesară aprobarea solicitării către Consiliul Județean Timiș privind transferul acestora. Adoptarea proiectului de hotărâre permite preluarea în gestiune a bunurilor, asigurarea utilizării acestora în condiții legale și menținerea destinației stabilite prin proiectul finanțat prin PNRR.
Față de cele prezentate, propun aprobarea proiectului de hotărâre privind solicitarea transferului cu titlu gratuit al bunurilor menționate.



Viceprimar
Mircea‑Alexandru BIBAN

